Jagr neuvottelee jatkosta Panthersin kanssa | NHL.com Skip to main content
Jagr neuvottelee jatkosta Panthersin kanssa
Tshekkilegenda Jaromir Jagr, 45, saattaa jatkaa NHL-uraansa Floridassa
Konkarihyökkääjä Jaromir Jagr ja Florida Panthers neuvottelevat uudesta sopimuksesta.Jagrista, 45, on tulossa rajoittamaton vapaa agentti 1. heinäkuuta. Tshekkilegenda pelasi kuluneen kauden yhden vuoden sopimuksella, jonka palkkakattoon vaikuttava summa oli CapFriendly.comin mukaan 5,15 miljoonaa dollaria.
Uutta sopimusta ei todennäköisesti allekirjoiteta ennen NHL:n laajennusdraftia, joka pidetään 17.-21. kesäkuuta. Laajennusdraftissa kootaan liigaan uutena seurana liittyneen Vegas Golden Knightsin joukkue. Jos Panthers solmisi Jagrin kanssa sopimuksen ennen laajennusdraftia, sen olisi harkittava konkarihyökkääjän lisäämistä suojattujen pelaajien listalle.NHL-seurojen on suojattava laajennusdraftissa joko seitsemän hyökkääjää, kolme puolustajaa ja yksi maalivahti tai kahdeksan kenttäpelaajaa (hyökkääjät ja puolustajat) sekä yksi maalivahti.Jos pelaajalla on laajennusdraftin aikaan sopimuksessaan voimassa oleva siirron estävä pykälä, hänet on lisättävä suojattujen pelaajien listalle, jollei hän suostu pykälän kumoamiseen. Kaikki ensimmäisen ja toisen vuoden NHL-pelaajat sekä sopimuksettomat varatut pelaajat jätetään laajennusdraftin ulkopuolelle, joten heitä ei tarvitse suojata.Golden Knightsin on valittava jokaisesta NHL-seurasta yksi pelaaja siten, että sen kokoonpanossa on lopulta vähintään 14 hyökkääjää, yhdeksän puolustajaa sekä kolme maalivahtia. Valituista pelaajista 20:llä on oltava sopimus kaudeksi 2017-18. Vegasin kokoonpanon yhteenlasketun palkkasumman on oltava vähintään 60 prosenttia NHL:n tämän kauden palkkakatosta eli noin 43,8 miljoonaa dollaria.NHL-seurojen on toimitettava listat suojatuista pelaajistaan kesäkuun 17. päivän iltaan mennessä. Vegas saa listat 18. kesäkuuta ja voi harkita pelaajavalintojaan kesäkuun 21. päivän aamuun saakka.Vegas voi myös solmia sopimuksia 18.-21. kesäkuuta niiden rajoitettujen tai rajoittamattomien vapaiden agenttien kanssa, joita seurat eivät ole suojanneet. Nämä vapaat agentit eivät muutoin saisi tehdä sopimuksia muiden kuin entisen seuransa kanssa ennen heinäkuun 1. päivää.